text: Kamilla-sagen: Taske og sko fundet
  10 september 2014 kl. 13.45
  Sagen omkring Kamilla Hantusch, der blev fundet dræbt i sommeren, bliver stadig efterforsket. Nu har politiet fundet hendes sko og taske i Padborg.
  Kamilla Hantusch fra Padborg, der forsvandt d. 19. juli og 11 dage senere blev fundet dræbt, er blevet begravet. Men selvom Kamilla Hantuschs 24-årige ekskæreste er blevet anholdt og sigtet for drabet på den 21-årige kvinde, er Syd- og Sønderjyllands politi ikke færdig med efterforskningen omkring drabet.
  Nu har Syd- og Sønderjyllandspoliti fundet Kamilla Hantuschs sko og taske i Padborg. Det oplyser politiet på Twitter.
  Den dræbte Kamilla Hantusch sko og taske fundet  v. Padborg på baggr. af efterforskning. Vi har ikke yderligere info i sagen. #politidk
  
  